66. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε. 98 της 5/18 Ιαν. 1978 (ΦΕΚ Β΄ 31) Περί λειτουργίας των τριμελών Επιτροπών προσδιορισμού του εισοδήματος από την άσκηση ελευθέριου επαγγέλματος. ΄Εχοντας υπόψη: Τις διατάξεις της περιπτώσεως β΄ της παραγράφου 9 του άρθρου 47 του Ν.Δ. 3323/1955 «περί φορολογίας του εισοδήματος», καθώς αυτή έχει προστεθεί με την παράγραφο 1 του άρθρου 5 του Ν. 542/1977 «περί τροποποιήσεως, αντικαταστάσεως και συμπληρώσεως φορολογικών και άλλων τινών διατάξεων, αποφασίζουμε: Καθορίζουμε τη λειτουργία των τριμελών Επιτροπών προσδιορισμού του εισοδήματος από την άσκηση ελευθερίου επαγγέλματος, ως εξής: 1.Η Επιτροπή βρίσκεται σε απαρτία και συνεδριάζει όταν παρευρίσκονται όλα τα μέλη της. 2.Η Επιτροπή συνέρχεται στο Κατάστημα της Οικονομικής Εφορίας, κατόπιν προσκλήσεως του Προέδρου της. Η πρόσκληση στην οποία γράφονται οί υποθέσεις που θα κριθούν, επιδίδεται επί αποδείξει με οποιοδήποτε δημόσιο, δημοτικό ή κοινοτικό όργανο σε κάθε ένα από τα τακτικά και αναπληρωματικά μέλη πέντε(5) ημέρες τουλάχιστον πριν από την ημέρα που έχει ορισθεί για την συνεδρίαση της Επιτροπής. Η παρουσία του μέλους κατά τη συνεδρίαση της Επιτροπής αναπληρώνει τη μη επίδοση της προσκλήσεως αυτής. Σε περίπτωση που τα μέλη της Επιτροπής δεν προσέρχονται κατά τη συνεδρίαση που ορίστηκε, ενώ έχουν προσκληθεί, ο Πρόεδρος μπορεί να αναπληρώσει αυτά με δημόσιο μη οικονομικό υπάλληλο, σύμφωνα με τη διάταξη του τρίτου εδαφίου της περιπτώσεως γ΄ της παραγράφου 7 του άρθρου 47 του Ν.Δ. 3323/1955, το οποίο μπορεί να προσκαλέσει κατά την ημέρα της συνεδριάσεως της Επιτροπής. Τα λαικά μέλη της Επιτροπής πριν από την ανάληψη των καθηκόντων οφείλουν να δώσουν ενώπιον του Προέδρου τον όρκο του δημοσίου υπαλλήλου. 3.Ο Πρόεδρος της Επιτροπής υποχρεώνεται να ανακοινώσει στο φορολογούμενο πέντε (5) ημέρες τουλάχιστον πριν από τη συνεδρίαση της Επιτροπής, την ημερομηνία και ώρα συνεδριάσεως κατά την οποία θα κριθεί η υπόθεση του. Η ανακοίνωση γίνεται με έγγραφο το οποίο επιδίδεται  στο φορολογούμενο   με οποιοδήποτε   δημόσιο  δημοτικό (Αντί για τη σελ. 194,413(γ) Σελ. 194,413(δ) Τεύχος 1107-Σελ. 55 Φόρος Εισοδήματος Φυσικών και Νομικών προσώπων 27.Β.ε.58-66 ή κοινοτικό όργανο, κατά τας διατάξεις των άρθρων 57-67 του Κώδικα Φορολογικής Δικονομίας. 4.Ο φορολογούμενος δικαιούται να υποβάλει στην Επιτροπή υπόμνημα μέχρι την προηγούμενη ημέρα της συνεδριάσεως αυτής, κατά την οποία θα κριθεί η υπόθεσή του. Το υπόμνημα αυτό κατατίθεται επί αποδείξει στον Γραμματέα της Επιτροπής ή, σε περίπτωση απουσίας του, στον αρμόδιο Οικονομικό ΄Εφορο ο οποίος το αποστέλλει στην Επιτροπή αμέσως. 5. Κατά τη συνεδρίαση της Επιτροπής δικαιούται να παραστεί και να αναπτύξει τις απόψεις του ο φορολογούμενος ή εκπρόσωπός του ο οποίος πρέπει να έχει έγγραφη εξουσιοδότηση, εφόσον δεν παρίσταται με αυτόν. Ο Πρόεδρος της Επιτροπής δύναται να καλεί στις συνεδριάσεις οποιοδήποτε ιδιώτη ή υπάλληλο για την παροχή πληροφοριών ή γνωμών σχετικά με την υπόθεση που έχει παραπεμφθεί στην Επιτροπή. 6.Οι αποφάσεις της Επιτροπής λαβαίνονται με φανερή ψηφοφορία και διατυπώνονται σε πρακτικά συνεδριάσεως, στα οποία γράφονται τα ονόματα των μελών που συμμετέχουν και καταχωρίζεται σ΄ αυτά η γνώμη του μέλους που μειοψήφησε. Επίσης, γράφονται σ΄ αυτά οι φορολογούμενοι με το είδος του επαγγέλματος που ασκούν και τη διεύθυνσή τους, καθώς και το ποσό του ακαθάριστου και καθαρού εισοδήματος. Τα πρακτικά αυτά υπογράφονται από τον Πρόεδρο, τα Μέλη και το Γραμματέα αυτής. Η άρνηση υπογραφής των πρακτικών λόγω δυστροπίας κάποιου από τα μέλη αυτής, δε συνεπάγεται ακυρότητα της αποφάσεως που έχει ληφθεί. 7.Κάθε Επιτροπή κατά την άσκηση των αρμοδιοτήτων της αλληλογραφεί μέσω του Προέδρου της απευθείας με κάθε δημόσια αρχή ή υπηρεσία και νομικό πρόσωπο δημοσίου δικαίου που έχουν υποχρέωση να παρέχουν τις πληροφορίες που τους ζητούνται. 8.Τα βιβλία που τηρούνται από κάθε Επιτροπή είναι τα εξής: α)Bιβλίο πρωτοκόλλου εισερχομένων και εξερχομένων εγγράφων. β)Βιβλίο πρακτικών των συνεδριάσεων. γ)Βιβλίο διεκπεραιώσεως των εγγράφων που παραδίδονται επί αποδείξει. Σελ. 194,414(δ) Τεύχος 1107-Σελ. 56 Τα βιβλία αριθμούνται και μονογράφονται από το Γραμματέα κατά φύλλο και θεωρούνται από τον Πρόεδρο της Επιτροπής στο τελευταίο φύλλο τους. Τα βιβλία αυτά τηρούνται με τις φροντίδες του Γραμματέα της Επιτροπής. Με απόφαση του Προέδρου της Επιτροπής μπορεί να τηρούνται και άλλα βοηθητικά βιβλία τα οποία μονογράφονται και θεωρούνται κατά τα ανωτέρω. 27.Β.ε.66 Φόρος Εισοδήματος Φυσικών και Νομικών προσώπων 